
《辩论三十篇》
清·孟浩天
自  序
予族居宛陵之东四十里，曰孟邨。先宗公一经世传书史，外无他好也，年十三，攻举子业阅十载，而先严见背，家业渐凋。每仰先世，軏自顾而疑。一日，从识者向先垄，卜之云不吉，予心深痛，而知风水之所关滋大。又伤先严无窀穸处，乃日延相山者，觅吉场以安先灵，访之启遍，率皆模糊，毫无确据，幸婺邑有余心得师善斯道，因敬质之。见予情切，曰：“子有志于此乎？”吾与子登山试之，指点数月，谓子可教，又数月，跃然喜曰：“如子可望斯道之传矣。”山川情形，千变万化，正正奇奇，巧有独诣。其间师不尽言，言不尽意者，以悟人也。吾愿罄所受以授子。第诀传于口，理究于书，所恨卦例滋惑，时师竞趋崇饰方位，炫耀天星，非分推求，妄加禁忌，以致地理失真。是济世安人之道，而害于惑世诬人之书也。尝集诸书明辨之，如秦之《青乌》，郭之《葬书》，丘之《干枝》，杨之《倒杖》，与夫《疑龙》、《撼龙》，蔡之《发微》，廖之《九星》，余之《入式》，刘之《宝镜》，张之《趟庭》，谢之《管见》，皆地理正宗，不可不读，而要其文简，其义该，集诸书之大成，尽俯察之极则者，唯《雪心赋》为最。惜从来注释妄分章句，谬为支解，详略失宜，引证弗切，以其质于本文，则赋自赋，而注自注也。吾久欲改正精竭，恐不能及，将属望于予。子果发明厥旨，不独卜公雪心人，子亦一雪心人矣。予敬领师授，深感师言，虽谢不敏，敢不拜命，由是潜心于此，垂三十余季，历信师授有徵，而于卜赋殚精探索，极意引伸。凡七易春秋，始能因注见赋，因赋见意，索成四卷，而未敢轻易问世。予久徒居和含，和含诸君子知予深验，予素欣然捐资，付之剞劂。予既念师训莫置，又感诸君子婆心，即欲自讳固陋不可得已，天下后世庶亦谅予之心云。     旨
康熙庚申菊月之望宛陵孟浩天书于酣山堂
小  引
予非好辨也，予生斯世，习斯道，不忍造葬之家，往往受术者之误也。故将切要三十条，反复明辨之，一俾天下君子，得辨术家之真伪，而不为术士所欺。一俾后来学者，得知地理之真诀，而不为邪说所惑。则予幸甚，斯世幸甚。至知我罪我，俱弗敢问。
宛陵孟浩天书于酣山堂

凡  例

一、赋体原无分章，谢注分为右几章固谬，且后牵前扯后，混析乱分，以致头绪不清，文义不贯，尤谬。田注以段字易章字，甚确，但分段错处与与谢注相去不远。故逐段改正，以传阅者知赋中原有一定段落，而不可乱也。

一、谢注详略失宜，后虽有改之者略加增删，然赋旨俱未发明，其失一也。今于精微处则详之，浅显处则略之，务使赋旨明白而后已。
一、谢注既分章而又逐句分注，上下文义漫无照应，又只提句中一二实字注之，而虚神全不理会，以致赋旨反蔽。今悉聊属解明，庶乎学者见有脉落清楚，文理贯通，可寻绎而知也。
一、田注虽不分章，然分某段论某事，多有未确者，则以一段本旨字义易之，庶今读者知有门类可寻，而无歧路之感也。

一、诸注多浮泛，即所引经书，不但不切，而且真伪莫辨，不可为后学程式。今悉删之，凡注中引证诸书《青乌经》、《葬书》、《疑龙经》、《撼龙经》、《发微论》、《入式歌》、《怪惑篇》居多，此外间有一二句切肯者，则亦断章引入，至于伪书邪说，断断不敢取也。

一、此注主于正解，以明赋旨，多发赋之所未发，辨赋之所当辨，旁引曲证。似于地理正说，亦皆括矣。
一、此注一解字义，一释文理，一辨谬注，一多引证，一具圆说，庶令读者开卷了然，打破沙锅，尽释泥囿矣。

一、此注明正解者，缘术家苦于真传，又无卓见，故伪书得以惑之，今阐赋之正理，以阐彼之邪说。庶令术者知予非独撰，得以取信而反正也。

一、注中词句，主于浅显明白，使人易晓。否则词深而理晦，何有益于读者？故不得以粗浅为嫌也。
一、此注于诸注谬解者，唯紧要处则详辟其非，余唯以确词易之，不暇紧辨也。但谢注与诸注相传已久，莫觉其非。唯读者置二注而并观之，则是非得失自见矣。

地理辨
易曰：“俯以察于地理。”察则详于观视，谓非曰力乎？彼道眼法眼之称，皆从察中生出耳！地理者，条理也，即文理脉络之理也。山脉细分缕析，莫不各有条理之可察。自罗盘之制成，方位之说立。始以地理之理便为方位阴阳之理，故有格龙格穴之语，使龙穴果用格而不用察，则真龙正穴，人皆易得而知之。又何古云“三年寻龙，十年定穴”哉？倘格龙须三季，格穴须十年，则是罗盘必一怪物而用罗盘者必一憨人矣。山灵有知，自当为之耻笑。愚故谓方位阴阳之理，则用格而不用察，非格则方位之分辨，选择之趋避，莫由知矣。观卜氏云：“立向辨方，的以子午针为正。”其用格而不用察也。可知地理之理，则用察而不用格，非察则脉络之贯串，龙穴之真情，无由见矣。观卜氏云：“留心四顾，相山亦似相人。”其用察而不用格也。可知噫。倘觉此辨者，犹昧而弗觉，乌得谓之高明也哉！
形势辨

观龙以势，察穴以情。势者神之显也，形者情之著也。非势无以见龙之神，非形无以察穴之情。故祖宗要有耸拔之势，落脉要有降下之势，出身要有屏障之势，过峡要有顿跌之势，行度要有起伏曲折之势，转身要有后撑前趋之势，或踊跃奔腾，若马之驰，或层级平铺，若水之波。有此势则为真龙，无此势则为假龙。虽有山脉行来，不过死硬荒罔，纵有穴形，必是花假，此一定之理也。审穴之法，先要登高望之，次从龙身步之，再从左右观之，对面相之，则其真神显露之处，与其奔来止聚之所，自可得而知矣。至于察形之法，当辨其圆扁曲直方凹之六体，究其窝钳乳突之四格，再以乘金相水、穴土印木之法证之，则穴情自难逃矣。何谓乘金？盖五行中以圆为金，以曲为水，以直为木。凡有真穴，必有圆动处，窝钳之圆在顶，乳之圆在下，突之圆在中。若窝钳之中，更有乳突，乳突之上，得有窝钳（唇），名曰罗纹土缩，即少阴少阳之穴也，乘若坐乘于圆晕动气之中也。何谓相水？盖有圆动可乘，左右必有微茫曲抱之水，交揖于穴前小明堂内，即虾须蟹眼是也。相者，相定二水交合处而向之也。何谓印木？盖微茫水外，必有微微两般真砂，直夹过穴前方，逼得微茫水合于小明堂内，即蝉翼牛角是也。印者，有此水必印证于此砂，方为气止水交，若无此砂，则水泄气散非真穴也。何谓穴土？盖有此三者，又须有五土四备，裁肪切玉之土，方有生气，否则，外形与内气不相符合，亦非真穴也。穴者，如人身针灸之穴，一定于此而不可易也。若四微既具，中间必有暖气，即火也，此察穴之要法也。故地理之要，不外乎形势而已矣。今业此术者，多以方位星卦之虚谈，视为精义。而于形势之实理，反目为浅说，以致地理混淆，真伪莫辨，欲不误人而不可得。故辨明时势之理，以俾后学者得以趋向于正而无邪路之感也。
落脉辨

真龙落脉，必须成星体，开面展肩，挺胸突背，有大势降下，如妇人生产，努力向前推送，但对面正看，不见其形，左右睨视，方见其势，此阴体阳落之地也。至于行龙身上落脉，或起顶分落，或肩旁落，或硬腰落，或尾后落，或侧面落，或纽丝落，或偏闪落，虽无大势降下，亦要龙身磨转，成其背而稍有停留落下之势，其脉方真。否则，恐为枝脚砂体，非真落也。故术家审龙，先要看其落脉，辨其真伪，不可只看到头一节，便误为真也。所谓山之结地不结地，曰看落脉便知，故落脉一节，为龙穴之根本，不可不留心细察也。
龙身孤单辨

龙身行度，两旁无外山护送，则谓之孤单。然起顶有枝脚护从，转身有尾撑托送，则本身自卫有力，到头须有结作，但力量稍轻耳。若龙身行度，两旁有外山护送，而本身反无枝节尾撑，则谓之真孤单，到头定无结作。故术家审龙，先要看其本身孤与不孤，不可因其有外护，而遂以为真，无外护遂以为假也。至于芦鞭、串珠贵格，又不可以此概论，大要龙身真假之辨，先在落脉处讨其消息，此又不可不知也。
龙脉方位辨

《海角经》以艮巽兑为三吉，乾坤坎离震为五凶。《催官篇》以亥为天皇第一，艮丙巽辛兑丁为六秀。《玉尺经》以乾坤为二老，辰戌丑未为四库，贵人不临之乡，且为四暗金煞，来龙不可犯。然则三吉六秀，至贵龙也。二老四库五凶，至贱龙也。诚以阴龙为贵而阳龙为贱也，又何以丑未震属阴而亦见弃，互相矛盾耶。今贵龙无论已，姑以贱龙言之，如广西吕氏茅潭山祖地，乾龙辰向，后出宰相，二子登用；钱塘茅氏三台山祖地，坤龙癸向，后出状元；福建林氏狮锁山祖地，辰龙戌向，后出五尚书，科第连绵；铅山费祖地，辰龙戌向，后出状元；余姚谢氏祖地，戌龙辰向，后出宰相；歙县黄氏祖地，戌龙辰向，后出副[image: image1.png]


世科；会稽陶氏蒿尖祖地，丑龙丁向，后出会元，余姚谢氏祖地，未龙巽向，后出宰相、探花、会元。他如壬龙子癸龙乙龙寅甲龙午龙申龙，俱有名地可考，难以尽述。只如乾坤为二老，辰戌丑未为四库，而何以反出大贵耶？又查青田元◇刘氏祖地，庚酉龙入首，作辛山乙向，丰城世科李氏祖地，艮龙入首，戌山辰向，兰溪世宦章氏祖地，坤申龙入首，作坤山艮向，吾乡廉[image: image2.png]


徐氏祖地，戊乾龙入首，作乾山巽向，此乃阴龙阳向，阳龙阴向，是谓阴阳驳集，又何以反出大贵耶？由此观之，可见二十四龙皆可葬，二十四向皆可向，不可以二十四方阴阳分为龙脉之贵贱也。盖贵贱出于祖宗来龙，非出于方位阴阳也。且龙脉不过从亥方入首，即以亥名之；从乾方入首，即以乾名之，非因有二十四方位之名，分定有二十四样龙脉也。故只可以二十四方位分辨龙脉之阴阳五行，以便于选择趋避，断不可以二十四方位分为龙脉之贵贱也。司马头陀云：“以方向别外气之符应则可，以方向定龙穴之真的则不可。盖龙穴既定，方向随之，非由方向以定龙穴也。”斯言诚足徵已。
穴情方位辨

《催官篇》、《玉尺经》皆言阴龙为真气，阳龙为伪气。后人遵用二说，点穴只以罗经格之，是亥是艮，便谓气真为贵，是乾是寅，便谓气伪为贱。如来脉是亥艮临结穴，亥兼乾三分，艮兼寅三分，则扶起亥艮之阴，而放倒乾寅之阳，挨左挨右以乘其气，或亥变为乾壬，艮变为丑寅，即乘亥艮之真气卷之，截去乾壬丑寅之伪气，或亥脉到头铺阔集以乾壬，艮脉到头铺阔集以丑寅，即提高就亥艮卷之，而弃其杂气。又有变通其说者，如亥艮之真气多，而乾壬丑寅之伪气少，则宜留真去伪，依亥艮卷之。若乾壬丑寅之伪气多，而亥艮之真气少，又宜从阳舍阴就乾壬丑寅卷之，不可贪亥艮之真，反致取祸也。又有不遵其说者，谓来脉阴多为真，入首阳少为伪，来脉阳多为真，入首阴少为伪，此真来伪落，穴其真者初退久吉，穴其伪者初发久凶。又谓来脉阴少为伪，入首阳多为真，来脉阳少为伪，入首阴多为真，此伪来真落立穴，唯乘入首之真甚吉。是皆以多少分真伪，不以阴阳分真伪，总之，皆谬说也。盖天地间一阴一阳之谓道，故孤阳不生，独阴不成。生物必两，要合阴阳。果如前说，以阴为真，以阳为伪，吸用真弃伪，则是阴可有而阳可无，纵天地合而复间断断无是理矣。即以其说推之，如岗龙来脉，尚有形迹之可格，分其阴阳多寡，若茫茫旷野，一片铺毡展席，淼淼平湖，一望无形无影，将何处格起，而分其阴阳多寡，以辨其穴之真伪贵贱耶，毋乃执而不通，是术之穷乎！且脉气止聚之处，自有一定穴情而不可易，岂可依方位阴阳多寡，而那移变迁者乎。愚故谓穴之真伪贵贱，在于来龙之真伪贵贱。由于祖山以祖宗证龙，以龙证穴，万无一失，断不可以方位阴阳多寡辨其穴之真伪贵贱也。郭景纯云：“葬者，乘生气也。”其生气者何在？正朱子所谓阴阳五行之气，化生万物者是也。由此观之，则阴真阳伪之谬，昭然可见矣。
砂形方位辨

《催官篇》、《玉尺经》及砂法诸书，谓文笔宜居巽辛，为天乙太乙，当出大魁。若在坤申则为讼笔，主出讼师。天马宜居乾离，为不易之正马，定皆公侯，若在东方则为水马，主出木匠。印星不宜居坎离，非瞽目则堕胎；游鱼不宜居丑艮，非打网则僧道。今查南城张状元祖地，文笔在坤，苏州申状元祖地，文笔在申，则文笔在坤申而反出大魁者多矣，何必拘于巽辛也。又查福建马尚书祖地，天马在申，福建王总都祖地，天马在乙，则天马在东方而反出八座者矣，何必拘于乾离也。又查德兴张氏张水南祖地，穴前石印正当午丁方，出四神童翰林。吾乡高吏部祖地，卯亦在午丁方，并无瞽目之辈，则石印之方圆端正，生在堂内，谓之印浮水面，世出魁元，即坎离又何嫌也。又查玉融商氏阳基阴地水口，游鱼都在丑艮方，出兄弟三进士，吾乡祭布政祖地，鱼亦在艮方，并无僧道之流，则游鱼逆流向上，填塞水口，名曰禽星守土，代产英豪，即丑艮又何妨也。大要砂形以尖圆方正、相向有情为吉，以欹斜破碎、反背无情为凶。而方位不必拘也。杨公云：“山水不问吉凶方，吉在凶方亦富强。急流斜侧山尖射，虽居吉位也衰亡。”此以砂水而合言之也。又云：“砂如美妇女，贵贱从夫。”故术家论砂，先当以龙法推求，次宜察其形状之美恶，性情之向背，不可泥于方位，而断为吉凶之应也。
水法方位辨

诸书论水法者，有谓来水宜生旺方，去水宜死绝方。其生旺死绝之说，或从来龙起，或从坐册起，或从向上起。为三合水者，有谓寅午戌申子辰六向，武曲星管局；癸艮甲辛四向，廉贞星管局；巽丁坤良壬五向，破军星管局，俱宜右水倒左吉，巳酉丑亥卯未六向，巨门星管局，乾丙二向，贪狼星管局，乙向禄存星管局，俱宜左水倒右吉，反此为凶者。有谓贪武水宜来不宜去，文廉水宜去不宜来，巨辅弼水来去皆可，破军水来去皆不可者。有谓乾坤水可去不可来，巽水可去可来，寅申巳亥四生水宜来不宜去，辰戌丑未四库水宜蓄不宜流者。有谓乙丙交而趋戌，辛壬会而聚辰，斗牛纳庚丁之气，金羊收癸甲之灵。为辰戌丑未四墓水者。有谓子寅辰乾丙乙属金为阳为公，午申戌坤壬辛属木为阴为母，卯巳丑艮庚丁属水为阳为子，酉亥未巽甲癸属火为阴为孙，为四经水者。有谓来水去水，生入克入向吉，向生出来水，去水克出来水去水为凶，玄空水者。有谓生入克出为进神水，生出克入为退神水者。有谓艮震巽兑为阴催官水者，丙丁庚辛为阳催官水者。有谓亥天建，艮地建，丁人建，卯财建，巽禄建，丙马建，为六建水者。有谓艮贪狼水主官禄，巽巨门水主财帛，兑武曲水主人丁，为三吉水者。有谓巽丙丁为三阳水者，有谓艮丙丁兑为长寿水者，有谓丙丁为赦文水者，有谓卯宝仓水，巽文笔水，丙金堂水，丁玉门水，辛学堂水，为五吉水者。有谓艮丙巽辛兑丁为六秀水者，有谓庚酉辛为金阶水者，有谓乾坤艮巽流去为御街水者，有谓卯龙见庚水之类为纳甲归元水者，有谓乾坤艮巽为大神水，申庚丙壬为中神水，乙辛丁癸为小神水，小神宜流入中神，中神宜流入大神，而大神不可流入中神小神者，有神大神小，神俱要合禄马贵人，而先用支神，次用干维，或三折内不可用支神而三折外弗拘，或专用干维而全不用支神者。有谓子午卯酉为桃花水者，有谓寅申巳亥为劫煞水者，有谓辰戌丑未为黄泉水者。有谓庚丁向见坤水，乙丙向见巽水，甲癸向见艮水，辛壬向见乾水，为黄泉水者。有谓乾忌见午水，坎龙忌见辰水，艮龙忌见寅水，震龙忌见申水，巽龙忌见酉水，离龙忌见亥水，坤龙忌见卯水，兑龙忌见巳水，为八曜水者。其法多端，难以尽述，然究其诸说之谬，一始于卦例之徒，再杂于星学之辈，如长生桃花之说是也。故谈论纷纷，互相矛盾，虽欲用之，将何为确据而适从之，无怪乎刘公云：“一切置之勿论可也。”盖地理四用，龙穴为主，砂水为辅，龙真穴正，砂水自然合法，设或有小节之疵，则有裁剪之法在，岂可就星卦依方位而论其吉凶耶？杨公“水似精兵，进退由将诚哉”，是言也。至于水法之妙，唯郭景纯《葬书》言之详矣。书云：“朱雀源于生气者，谓水居穴前，故名朱雀。”气者水之母，水者气之子，溯其水流之源，实生气之所溢也，故曰“源于生气派于未盛”者，谓水源初分，既流未长，势犹未盛也。朝于明堂，其气太旺也。泽于将衰者，谓水将流出，必先汇为泽，其势藏蓄而将衰也。流于囚谢者，谓水流出处两边砂头交插，关锁犹如囚物，而不令去也。以返不绝者，谓气溢而为水，水又囚而不去，反渍以养气，气水循生无有断绝也。至法每一折，潴而后泄者，谓欲其曲折停蓄，不欲其直流速去也。洋洋悠悠，顾我欲留者，谓水于穴留恋有情也。其来无源，其去无流者，谓来远莫知其源，去曲不见其流也。此书通篇只论水之形势性情，何尝有方位之说也。再观卜氏赋中论水，亦只论其形势性情，并无一字言及方位也。今术家就星卦方位而论水者，则比比矣。舍星卦方位而以情势论水者，则百无一二焉。究其弊端，大约有二。一为父师相传已久，非有上智焉能破俗失在不明，一为以情势论水吉凶易辨，莫可饰伪，利葬家不利术者。故执其说而不变，弊在狭诈。以故往往为人寻地，遂使吉者不葬，葬者不吉，惑世诬民，莫此为甚，诚可慨也。尝覆旧坟水法，情势合而不合方位发者甚多，方位合而不合情势发者绝少。以故愈信水法之妙，不外于形势性情而已矣。今以水之情势宜忌，具详于左，凡水来要之玄，去要屈曲，横要湾抱，逆要遮阑，流要平缓，潴要澄清，抱不欲裹，朝不欲衡，远不欲小，近不欲割，大不欲荡，对不欲斜，高不欲扑，低不欲领，静不欲动，众不欲分，有味可尝，有声可听。合此者吉，反此者凶。明乎此则水之利害昭昭矣，奚必拘于方位哉？
生气辨

生气之说，赋中葬乘生气，本注虽已详载，而尚有未及言者。盖生气固当以认脉为先，其次又当辨穴星，如金之生气聚于窝泡，木之生气聚于芽节，水之生气聚于涌苗，土之生气气聚于口角，火之生气聚于水窟，谓之水火既济也。其次又当相穴形，如孩儿动在幽门，侧掌动在合骨，仰掌动在转皮，腕蓝动在鼠肉之类。动乃生气之机也。故当以动为生，其次又当察穴，晕如晕上尖下圆，则气在下，上圆下尖，则气在上。圆乃生气之表也，故当以圆为生，其次又当分阴阳造化。一不能生，生则必两，如龙之雄者，结空必略生窝，龙之雌者，结穴必略生堆。突是龙穴相交有阴阳也。穴之中心有上阴下阳、上阳下阴，有边阴边阳，有阴多阳少、阳多阴少，有阴交阳应者，生气之证也。上面微起圆球为后应，下面合水尖檐为前应，两边虾须蟹眼，水蝉翼，牛角砂为左右应也。外有四应者，生气之辅也。后头盖乐山为后应，前面朝案山为前应，两边夹耳山为左右应。若前应有情则气在前，后应有情则气在后，左应有情则气在左，右应有情则气在右，四应俱有情则气在中，此以四应验生气之法也。其次又当详龙虎，龙虎者，生气之用也。左右砂高则气在高处，左右砂低则气在低处，左直右抱则气偏在右，右直左胄则气偏在左，此以龙虎验生气之法也。其次又当观朝山，朝山者，生气之配也。朝山若高则气在高处，朝山若低则在低处，此以朝山验生气之法也。其次又当审明堂，堂水者，生气之食也。堂水聚中则气在中，堂水聚左则气在左，堂水聚右则气在右，此以明堂验生气之法也。今术家不知验生气之法，只凭罗经格之，是亥是艮便谓阴气为真，是乾是寅便谓阳气为伪，若亥兼乾气三分、艮兼寅三分，便谓放倒乾寅之伪气，扶起亥艮之真气，偏左偏右以乘之，以故入往往为葬，反失生气。而受死气，贻祸于人，莫可救也。故乘气之法，先当随龙认脉，因脉察气，次当以上诸法详之，庶不失生气之所在，得以乘之而无差也。
浅深辨

浅深之说多端，有以来脉定浅深者，如来脉入首强，作穴凹，出口尖，此乃脉浮而属阳，法当汪浅葬；来脉入首弱，作穴凸，出口圆，此乃脉沉而属阴，法当深葬。然概而言之，阳脉当浅，阴脉当深。若详而言之，阴脉中有浅深，阳脉中亦有浅深，又当变而通之也。有以到头峡脉定浅深者，如峡脉高则宜浅，峡脉低则宜深。然此法或可施之于平岗平支。至于高垄之穴，则又非此论也。有以从佐定浅深者，如四山高则气浮而宜浅，四山低则气沉而宜深。然亦当看其宽紧何如，如四山高而宽缓，则气或有浮而反沉；四山低而紧夹，则气或有沉而反浮，不可以此为拘也。有以明堂定浅深者，如明堂水低则宜深葬，明堂水平则宜浅葬。然此法只可用之于平支，至于岗垄之穴，又岂可以此为法哉。有以阴腮二合水定浅深者，然高山与平地不同，亦不可以此概论也。有谓藏于涸燥者宜浅，藏于坦夷者宜深。然坦夷指窝言，涸燥指突言。如突在平地则宜浅，若在高山又宜深也。窝在高山则宜深，若在平地又宜浅也，亦不宜执一而不通也。至以地母卦尺数与紫白寸数定穴之浅深者，皆为谬说，断断不可用也。大约浅深之法，在岗垄则察其来脉之浮沉，以四山从佐证之。在平支则相其界水之浅深，以水土厚薄度之，再辨其窝钳乳突之四穴，以支垄地势较之。总而言之，莫妙于临时斟酌，辨其土色以准之。盖坚细而不松，油润而不燥，鲜明而不暗，此生气之上也。验其质，观其色，察其气，以求其中，则浅深之法不外是矣。若详而推之，开井除浮土外，遇此生气之土，土薄则开下一尺三四寸，土厚则开下一尺七八寸，只要包过棺内骸骨，不必论其棺之高低也。大要多留气土，以垫棺底，使其运蒸攸久，断断不可掘深发尽气土，更不可掘过金银底土，打破穴底，以致受冷犯湿，不可复救也。杨公云：“浅深之法，亦难定矣。然失之于深，勿失之于浅。浅如架甑，气犹可运蒸而上，深如泼尽，锅水焉有气蒸。”盖脉从后来，气从下升，土为气体，土尽则气尽，故不能上蒸也。至于平洋之穴，唯堆土成坟，不必验其土色，只看水局之大小，以堆冢高低配之，而浅深非所论也。
水不上堂休点穴辨

此言水不上堂，谓真水不上小明堂也。盖结穴之处，必有两路隐隐真水交聚于小明堂内，而外有两股微微真砂交收小明堂真水，方是气止水交而为真穴也。否则，水泄气散，焉有结作，故云休点。非谓外来界水，必欲上堂，方可点穴也。且外水不但不能入小明堂，并不可径入内堂。凡水将到内之处，须要一股上砂遮阑，使其屈曲环绕而来不见有穿割卫激之势，斯内堂气聚，无辰水静而为真明堂也。卜氏云：“逆水来朝，不许内堂之泄气。”正此谓也。若错认外水不上堂，便休点穴，不唯有失点穴之旨，并昧堂局之势。曷以言之，盖穴前小明堂外水固不能入，即以内堂言之，平地之内堂，堂与外水相平，犹可使之上堂。至高山之内堂，堂与外水悬绝，必不能使之上堂。此一定之势也。若执定外水不上堂，方可点穴，则只有平地之穴可点，而高山无穴可点矣。若不必外水上堂，亦可点穴，则先贤又何为立此一言？以教后人者耶。由此详之，则堂指小堂，水指真水也明矣。盖穴前小明堂合襟水，无论高山平地皆有之，故卜氏云：“登穴看明堂。”正谓此也。然此理亦微矣。杨公云：“有人识得明堂法，五百李中一间生。”诚叹其难也。
穴形正变巧拙辨
上起顶下垂乳、龙虎均停者悬乳穴也。◇◇重虎者双劈穴也，龙虎一长一短者弓脚穴也，或有龙无虎、有虎无龙者单股穴也，坦夷仰卧者平面穴也，此五者穴之正体也。开口穴者下无乳也，本体穴者无龙虎也，侧脑穴者顶不正也，没骨穴者无顶也，此四者穴之变体也。何谓巧以其穴形完美，地势异常，使人惊也。何谓拙以其穴形丑陋出于非常，使人疑也。此巧拙之穴，谓之怪穴也。《怪穴篇》云：“或然高在万山巅，天巧穴堪卷。或然低在深田里，没泥穴可取。或然结在水中央，四畔水汪洋。或然结在顽石里，葬逢土脉取。”此皆穴之巧者也。也有穴前生尖嘴，枫叶叉三体也。也有穴后是空槽，，玉筋夹侵头也。也有丑穴如鹤爪，突露无人晓。也有丑穴似牛皮，懒坦使人疑。此皆穴之拙者也。又有骑龙之穴，如顺骑倒骑横骑正骑，左顺侧骑、右顺侧骑，左倒侧骑、右倒侧骑，此数穴亦皆在怪穴之中也。然穴虽有正变巧拙之异，大要不外于认龙，认得龙真，自知穴的，又何忌于怪哉？故先贤穴多怪异，非好怪也。良由认得龙真穴的，常非卷怪亦卷，初不知常之为常，怪之为怪也。处后人罕见之，以为怪耳。吕东莱云：“怪生于罕而止于习。”先贤不以怪穴为怪者，亦习之而已。今术家不但不知怪并不知常，总由误于《催官篇》、《玉尺经》及诸般怪例之说，审龙审穴只以罗经格之，而不知用目力之巧，以察其真伪之情也。真伪尚且不能辨，又何泥于怪哉？噫亦难言矣。真正吉穴，反多隐藏，不起人眼，虚花假穴，反多显露，易于动人，非传授真识见广者，鲜不为其所惑也。
龙虎辨

青龙、白虎、朱雀、玄武，乃古人借四兽以别四方者也。盖青龙属木，故列于东方；白虎属金，故列于西方；朱雀属火，故列于南方；玄武属水，故列于北方。术家以前为朱雀，后为玄武，左为青龙，右为白虎者，四建都皆坐北朝南，左东右西，故借四兽以称之也。后人错认龙虎为真，不论水之来去，凡是青龙边便谓宜高，凡是白虎边便谓宜低，殊不知东西南北之方位，一定而不可易，非若前后左右之宫位可随身而转之者也。若向北之地，则四兽皆易位，前玄武后朱雀左白虎右青龙矣，故论墓宅左右之砂，只宜究其土下之义，不必泥于龙虎之名，如水从左来则左为上砂，右为下砂；水从右来则右为上砂，左为下砂。上砂宜低弱，低弱则天门开得见水来；下砂宜高强，高强则地户闭不见水去，此正理也。卜氏云：“坛庙必居水口。”正为下砂开水而言，而龙虎无论矣。今之庸术，专以白虎骇人何也？管公明辨之颇详，唯高明者自究之可耳。
朝案辨

龙来结穴，贵有朝案，此常论也。然亦有有朝无案者，有有案无朝者，又有朝案俱无者，将何所取用哉？唯欲诸水聚于明堂之中耳。杨公云：“也有真形无朝山，只要诸水聚其间”是也。然亦总论无朝案耳。未曾有向东向西向南向北之辨。盖南与东西无朝案犹可，向北之地无朝案则不可，遇朔风最严。使无朝案遮阑，未免飘散生气，焉有融结。杨公云：“也有大地去朝北，唯恐天下不乱要面山高过额。”正谓此也。殊不知有不尽然者，余覆验乡东冲胡氏祖地，御屏土星挂角，入首微起金星，开窝丁山癸向，正朝北方，堂局宽阔，无近案遮阑，左右无龙穴护卫，只有大罗城水口而已。以俗眼观之，宜乎风寒气弱，不甚发福，而何以反出巨富，人丁数千，发福攸久，而成大地也哉？盖有砂理存焉。一来龙系大干尽结，气旺不畏风寒，一石山土穴体刚不畏风削，一高山跌落平地，开窝作穴，隈聚不畏风吹，故发福大而且久，此亦穴之最怪者，非目睹不能知之。卜氏云：“看格尤胜看书。”斯言诚是也。故术家寻地，全要认龙，龙真穴正，而砂水不足，不过小节之疵焉，能灭其厚福，所以有朝案固妙，如无朝案亦可，不可拘拘于此，而反弃龙龙穴之真也。卜氏云：“外貌不足，内相有余，大象可观，小言可略。”斯言足味。
迎水立向辨

水本动，妙在静。静者何？潴则静，平则静，湾则静。立向之法，贵迎平湾聚潴，及堂局正中，相对有情之处，方能承受外气而获福也。今术家不知迎水之诀，只看水从某边来，便立向抢炎，以致上砂逼来水短，下砂宽去水长，外失堂气，内失坐下，反福为祸，可胜叹哉！今以立向趋避之法，真详于左，一避砂之顺而趋逆，一避水之动而趋静，一避砂水之散而趋聚。盖上砂为顺，下砂为逆，来水为动，到堂为静，砂抱水湾为聚，砂反水走为散，学者明此，思过半矣。
束气辨

龙将到头，跌断束气，再起星体，落脉结穴，此正理也。然有一等疑龙，竟不过峡束气而反结大地者，如含出太湖吴进士祖地是也。观其龙之形势，自离地出身以来，不跌断过峡，不起起伏转折，只一片蛮铺，径直奔来，至将入首处，闪归一边，横开钳口，抽出一线微脉结穴，甚是隐藏，难以察矣，人因其无束气，多有疑之者，殊不知龙到头抽细过峡，起项结穴，则谓之来龙束气，临穴化开钳口，抽脉结穴，则谓之穴上束气。然穴上束气之理，先贤俱未发明，故特表之，以广学者之见耳。
裁剪辨

裁剪者，作用之法也。龙真穴的而砂水有余不足，则用裁剪之法令术家不论龙穴之有无，动言裁剪取用。殊不知有龙穴而后可用裁剪，未有无龙穴而裁剪成地者也。或有来龙的真，而穴形变异，则用法葬者有之，如开金取水，堆土成坟之类是也。又谓小地裁剪，大地生成，岂知裁剪之说，无论地之大小，凡有砂水不足，皆用此法。观《葬书》云“目力之巧，功力之具，趋全避缺，增高益下。”是概论作用这法，而未尝有大小之分也。或以节作穴，如斩阔截气之类，谓之小地则可， 不可为小地全是裁剪取用也。学者思之，可以自悟矣。
大小地辨

大地有势而无形，其病在穴也，言其穴之丑也。小地有形而无势，其病在龙也，言其龙之弱也。如出局观之，祖山尊贵，龙身特达，远山无不照应，罗城水口无不重关，及至内则堂局宽阔，本身不生龙虎，穴情隐拙，最难察识，此势有余而形不足也。若出局观之，祖山不贵，龙身不显，四顾少情，门户少闭，及至内则堂局紧密，龙虎齐抱，穴情明白，一一目了然，此形有余而势不足者也。倘形势两美，此以地之更大者。今术家只知穴形之美，而不识龙势之妙，未免以小为大，以大为小。甚至以大为假而弃之者有之，岂不深可惜哉！
作用辨

蔡牧堂云:“山川之融结在天，而山川之裁剪在人。”故损高益下，莫不各有当然之理。其始也，不唯目力之巧，功力之具；其终也，夺神功，改天命，而人与天无间矣。由此观之，则作用之法，不可不知也。穷怪夫今之术家，各呈意见，妄肆培补，或第罗围以填没界水，或作兜金阻塞小堂，或培骤以壅盖倒影，或鉴月池以伤残唇气，或专用规车大开圆堂，损其缺晕，或先开金井砌成空圹，泄其生气，更有欲饰观瞻，多加石器镇压于前，或为煞气，此又人事之不善。而天损于人者也。故作用之法，必要认定龙穴，相其形势，当培则培，当开则开，再三斟酌，始无差也，岂可漫为哉！
攒基辨

葬墓诸书言之详矣，未有言及攒基者，以其暂攒故也。殊不知攒非其地，则坏棺朽骨，难以移葬，而人子之心何以克安。可不慎乎。今以安攒之法言之。一要藏风，藏风则气暖，一要得水，得水则气聚。然得水在于审局注水为上，逆水次之，横水又次之，总要下砂逆关为妙。若顺水局要有近案兜收，不见水去方可，否则未可以言得矣。一要坐下尊严，虽无真龙结作，亦要顶气靠托朝对有情，堂局圆净，砂水环抱，方有风象可观，一要地上干燥，虽无真气烂熏，亦要土质坚实，方无湿气之患，一要高巩罗围，使棺隈藏，如人居之有围墙，一要背北向南，或向东向西亦可，切不可向北，盖朔风最严，最易坏棺，不可误向，受其损伤。一要面前洁净，不可有旧冢别物阻塞，胸前关截堂气，如此斟酌，庶几先灵暂安，机时仁人孝子之心亦稍慰矣。切切听术者之言妄谈，或夺龙气，置高岗而受风寒，或就水局，置低洼而沾湿气，或就向利而失堂气，或半藏地下而被水浸。凡此者不可不慎也。
改葬辨

先葬固当慎重，改葬更不可轻易。苟葬非其地，有风水蚁三害相侵，不得已而迁起，须要速求吉地葬之，否则骸骨易朽，棺木易烂，暴露无归，罪莫大焉。若葬得其地，荫出富贵之人，切勿听射利之徒，妄言此地只出小富小贵。若葬某地当出大富贵，轻易改迁，返招大祸。盖其人既受此地之气面生。今忍改迁彼处，则气不相坟，焉能变福即彼地胜于此地，迁而葬之，然未受彼地之气，先泄此地之气，亦必先致其祸。改葬者可不慎度。故人丁著衍者不可迁，家道平康者不可迁，无五不祥者不可迁。五不祥者，一冢无故自陷，二冢上草木枯死，三家有少亡孤寡，四男女忤逆，颠狂劫害刑伤瘟火，五人丁将绝，家业耗尽，官讼不息也。有三祥瑞者不可迁，三祥瑞者，一见龟蛇生气之物，二见紫藤交绕棺木，三有水珠泡如乳温暖，或有气如雾，穴中干燥也。年代深远者不可迁，当速访明师，别求吉地，接福于后，此为正理矣。必轻易改为哉！
宫位辨

宫位之分，谓青龙管一四七，明堂管二五八，白贡管三六九，是以断验祸福，此常论也。然亦不可泥于此也。余每见有无龙而发长，少虎而发幼，明堂不正而偏发中房，更有此盛而彼衰，彼盛而此衰，祸福无凭，吉凶难定者，其故何也？盖心者气之主，气者德之符，人心积德，天必降之以福，而地亦以吉气应之。人心丧德，天必降之以祸，而地亦以凶气应之。是祸福之来，吉凶之应，唯恐天下不乱人自召，岂尽关龙穴之偏枯，砂水之不齐哉？故人子求吉地，只宜择吉穴以藏先人之遗骸，弗使风水蚁三害侵之，其义备矣，至房分之不均，唯尽人事听之而已。若欲其全美，或培补此地以助之，或别求吉地以视之，亦可免其不均之患也。杨公云：“岂可一坟分公位，必取众坟参互识。”此说可推也。大抵宫位之说，只可置之勿论，切勿听术者之妄断，狃于发福之偏枯，停止不葬，暴露无休，而自陷于不孝也。河南程氏曰：“不以奉亲为计，而专以利后为谋，非孝之安厝之用心。”诚为至论。
求地辨
仁人孝子苟竭诚求地以安亲，天岂肯阻人行孝而不假以吉者哉！切勿执可遇而不可求之。一言遂置亲骸于度外也，但求地只在一真，不在图大。图大恐犯造物所忌，故地之大小，则听其所遇耳。至求之要有二，一在积德，盖积德为求地之本。卜氏云：“吉地为神之所司，善人必天之克相。”由此观之，则知积德善人，未有不得吉地者也。一在择师，得师则得地矣。盖山川不言，其情自见，苟遇明师，安能遁其情哉？但择师之汉，当审其宗主，则知其传挨验，其往作，则知其目力。访其素行，则知其心术，察其议论，则知其学问。苟得授真，目力巧心术正，学问通洞，识山川之情，弗循时俗之论，超乎常格，认人之所不能认者，始可以言师矣。断不可听八门断八坟断鬼灵，经江湖串谋断克验，八法神针之类。虑以安厝大事讬之，致陷亲骸于水蚁之中，而受莫大之罪也。吾愿天下之求地者，当以积德为本，择师为要，则庶乎安亲可望矣。
峦头天星理气辨
峦头者，山形也。形者气之著，气者形之微。气隐而难知形，形显而易见。《葬书》云：“地有吉气，土随而起。”此形之著于外者也。盖气吉则形必秀丽端庄圆净，气凶则形必粗顽欹斜破碎，以此验气，气何能逃；以此推理，理自可测，奚必泥方位之理气以为吉凶也？今术家咸谓峦头为体，天星理气为用。总由惑于方位之天必与方位之理气，故以体用分之耳。殊不知阴阳五行之理气，即寓于峦头之中，非峦头之外，又有理气之说也。谢双湖云：“阴阳五行之理气，不可见而见于变头之形，形即理气之著也。”故观峦头面量气可知。至于天星者，盖谓阴阳五行之气，在天成象，在地成形，星之所临，地之所钟，上下相感而应，如下有将相之地，则上必有将相之星应之。非若方位家以亥为天皇，艮为天市之类也。使天星地理果如方位之说，则天文可以不和观而知，地理可以不俯察而晓。虽令三尺之童，记纸上之陈言，据盘吕之遗迹亦可按图而索骥。呜呼！天文地理岂若是其易哉？后之君子，当惕然猛省，专心致志，熟审峦头，毋惑乎方位之天星理气，执定罗经，非分推求，反失真地之吉，而受假地之凶也。王鹤泉云：“尝覆人家旧坟，见有亥龙入首，卷丙向；艮龙入首卷丁向，天星理气却合，而子孙大败者，只因峦头不好也。”朱文公第一要紧看峦头，有了峦头穴可求，若是峦头不齐整，纵合天星也是空。诚有见于斯也。
净阴净阳辨
易曰：“一阴一阳之谓道。”盖孤阳不生，独阴不成，阴阳相配，乃成造休。故以形势论之，山属阴，水属阳，是山水相配有阴阳。山静阴而动阳，水动阳而静阴，是山水各有阴阳。阴来阳受，阳来阴受，是龙穴相配有阴阳。阴山取阳为对，阳山取阴为对，是主客相配有阴阳。阴山取阳为对，阳山取阴为对，是主客相配有阴阳。至于砂之边强边弱，水之股明股暗，莫非阴阳相配也。卜氏云：“一不能生，生物必两，要合阴阳。”正谓此也。今术家不察此理，误信净阴净阳之说，登山步龙不辨龙之真假，只以罗经格之，节节属阴，便谓纯阴为贵，节节属阳，便谓纯阳为贱。若阴中间一阳，阳中间一阴，便谓阴阳驳杂为凶。殊不知真龙行度，变幻莫测，逶迤东西，或为南北，二十四方，无位不到，岂可以方位阴阳定其贵贱吉凶耶？若使可以定之，又岂得谓之龙耶？果使贵龙系净静，贱龙系净阳，是为单阴单阳，又岂是造化之理耶？即以方位阴阳论之，针盘之制始于黄帝周公，至汉张子房，只用十二支，至唐一行禅师因十二年神方位不甚利，难以择日，故除戊己二干居中，只用八干。添乾坤艮巽四卦，列于十二支，隔界之间以为太岁所不建之方，便于择日也。至于阴阳之分，不过按先天纳甲之说，分为十二阴十二阳之理如此。术家用此为其利于辨方识向，选择趋避而已，而龙穴砂水贵贱吉凶，原不在此中论，且二十四位始于唐时，若使执此可以寻地，则唐以前如周秦，如汉晋，如六朝，许多富贵大地，将何所凭据而寻之乎？如龙只要净阴净阳，不宜驳集，则方位配对，亦只宜以阴对阴，阳对阳，又何以阳对阴，如壬向丙之类，阴对阳如艮向坤之类耶。由此观之，则净阴净阳之谬，亦了然可见矣。
真行伪落、伪行真落辨
真行伪落，是谓真龙行来，顿起星辰，转射开面落脉，或当胸正落，隐隐微微，不见其迹，或纽落偏斜，躲闪隐藏，莫辨其踪，犹如无脉落下一般，故曰伪落。伪行真落，是谓伪龙落脉，或贯顶抽下，或硬肩挂下，形迹显然，令人易见反有似脉落下一般，故曰真落。此二句乃辨落脉真伪之要诀也。穷怪夫术家好逞臆见讬名先贤改换其说，以来龙节节属阴为真，入首一节属阳为伪，谓之真行伪落。以来节节属阳为伪，入首一节属阴为真，谓之伪行真落。后人罔察以伪传伪，故落脉弗晓，真伪莫辨，误人不浅。余受师口诀，不忍自私，故发明之，以传今之学者，得知落脉之真诀，而不为邪所误也。
催官辨
经云：“气感而应，鬼福及人。”诗云：“唯狱降神生甫及申。”盖谓先体得气所生，受荫川岳降神，故产英杰。若其人已生，则所禀非此山川之灵气，安愚为智，化贱为贵耶？或原有好祖坟荫出贵人，后葬吉地，即登科第者，此乃人事偶合，术家因神其说，谓之曰催官地。其实发福非由此也。又有贫寒之士，原无好祖坟，或禀阳宅之气，而或感造化之气而生，生而后葬吉地，即登科第者，此乃祖宗积德已厚，而为天之所笃生，千万中一遇耳。今术家为人寻地，动言催官歆人，至究其催官之说，便籍口于赖公《催官篇》。殊不知赖公既著有《披肝露胆篇》内云：“切不可听信诈伪之徒，妄言星卦，自取其祸，何又有天星之说？”即既有天星之说，则《披肝露胆》之内又何以斥诈伪之徒，而自相矛盾耶？昔称杨曾廖赖为四明师，杨曾廖三公并无星卦之说，岂赖公骨著此《催官篇》而与三公相反耶？深阅《催官篇》辨龙、评穴、评砂、评水，不过以方位二十四字反复言之，究竟于理一无可取，且内多文理舛错，不可以为训。即以天皇气从右耳接右耳，乘气无卫脑二句推之，其谬可知，何也？盖脉如树之枝梗，聚成一线，故云接脉气，如之果实结成一块，故云乘气虽气由脉来，然脉止而气结，则脉自脉而气自气，非谓脉即气也。卜氏云：“葬乘生气，脉认来龙。”古人所以葬气而不葬脉也。如云气从右耳接，则以来脉为气一不通也。右耳乘气则以坐乘为承，二不通也。搠脉乘气，乃点穴紧要之义，如此显然无别，岂不大有所误哉。予想赖公既为明师，断断无此不通之说，但不知此篇出于何人所作，冒名赖公欺世诬民，为害不浅。唯高明之士，留心详之，再以先哲之言，莫不了然明白而知，其必为大谬也。
地书正邪辨
地理经书，有可读者，有不可读者。可读者，唯《青乌经》、《葬书》、《雪心赋》、《倒杖篇》、《疑龙经》、《撼龙经》、《发微论》、《穴情赋》、《九星篇》、《入式歌》、《堪舆宝镜》、《趋庭经》、《堪舆管见》，此皆地理之正宗，不可不读也。不可读者，如《天机金篆》、《催官玉》，夫《海角》、《青囊》、《天玉》、《玄殊》等书，一系假名伪造，一系以伪传伪，此皆地理之邪说，断断不可读也。推而论之，凡言形势性情者可读，凡言天星卦例者皆不可读也。此读书又其次者也。欲习斯进者，先要明师登山指点龙穴砂水，口传脉理真诀，次要熟识峦头，多看仙迹，稍有确见，然后读书，方为有益。否则，是亦屋里先生，开卷了了，登山茫然，乌能识山川之妙哉？所以徒读地书，自作聪明，而反受假地之害者，举世皆然，曷可胜叹。昔人谓读书不如按图，按图不如登山，洵确论也。
阳宅门向辨
阳宅首重大门者，以大门为气口也。张宗道云：“大门者，气口也。”气口如人之口，人口之正，便于呼吸饮食；宅之门正，便于顺纳堂气，人物出入。《博山篇》云：“门中正，家道成。”此正论也。今术家不知气口之义，误以游年星轮数入宅方向，如遇贪狼、巨门、武曲，便谓三吉方，宜开大门，如乾宅坤门、坤宅乾门、艮宅兑门、兑宅艮门、坎宅巽门、巽宅坎门、震宅离门、主宅震门，俱在中腰及左右两角，并无正门，以致气口不顺，反福为祸，诚可慨也。尤可笑者，议论不一，互相舛谬，如所谓市居则论宅法，乡居则论堂局。既乡居论堂局，则宜中开门，向对堂局，于理为是，如何又用入宅遁星数定门向，或左或右，而又失堂局耶？既市居论宅法，则大门宜在中腰及左右两角，如何又因邻屋阻碍，势不可必，而反开正门，不以宅法论耶？再以东西二宅辨之，兑宅开艮门，在宅左角，犹可必也。如震宅开离门，在宅中腰，定有邻宅相阻，不可得也。势必正中开门，然以游星数之，正中为绝命方，左角为祸害方，右角为五鬼方，三方俱不宜开门，又何为而开正门耶？震宅可以开正门，则兑宅亦可以开正门。若云兑宅是为绝命方，则震宅正门亦为绝命方，又何为此可开而彼不可开耶？今见市中兑宅，则多开艮门，震宅则多开正门。一用宅法，一背宅法，岂不大相舛谬哉？所以不论市居乡居，俱宜正中开门，以顺通气口。至于便门者，随宅主之便。而入宅游星系伪造邪说，断断不可用也。廖公云：“市居必要傍街卫，向首理难拘。村居必要龙神落，向首随龙作。”此正理也。设或有恶煞当前，如巷街路射，井阑坊压等类，则又宜达椎通变，趋吉避凶，或左或右，开门可也。切不可抢水作向，歪斜开门。如人口斜，不成相貌，为可嫌也。此特举一端，尚有竹节贯并抽爻挨象。谬论纷纷，难以尽阅，唯智者详之，毋滋或可耳！
选择辨
杨救贫云：“年月要妙少人知，年月无如造命法。”吴景鸾云：“选择之法，莫如造命；体用之法，可夺神功。”盖造命者，选成四柱八字干支纯粹，或格成局内藏补龙。扶山相主之义，此造命之体也。再取日月金水三奇，尊帝紫白三德及禄马贵人，此数者乃真正吉星，得二三个到山到向到宫，自然吉凶，又查岁破戊己三煞，阴符箭刃月建起等煞，尽行退避，不相干犯，乃为全吉。此造命之用也。至于年方空利，诸事吉日，俱要与钦天监年方历日相合为妙。万一不能相合，再依造命通书，选成吉日用之可也。今选家不知造命之法，多宗斗首奇门之说，殊不知斗首之说，一背正五行与纳音五行，二不能补龙扶山相主。三则生克舛错吉凶无凭，大不利于葬造之家，深可恨也。究其弊端，始于唐时一行《铜函经》。夫是经作之一行，不过因有指示。故意谬揭以愚海者耳，其间例装生旺，反用休囚，原不可用，嗣后好奇者穷取其义，改头换尾，记名杨公斗首，以神其说，遂致真伪难分，庸愚易惑，反以斗首为精妙，咸相遵从，误人不浅。此非一行之咎，乃误传一行者之咎也。至于奇门之说，原为出兵择吉之用，非为造葬而设也。今一概小混用，殊为可笑，此略乘其二说以明之，尚有谬论甚多，难以尽述，唯在高明者细阅杨公《造命千金歌》、《造命宗旨全书》与《杨宝通书》及耶律楚材、刘伯温监历，则邪正之说，不待辨而自明矣。

